Den Vest-Sjællandske Avis, 1837-06-05
Undertegnede, der i flere Aar har forestaaet et betydeligt Jnstitut for velopdragne Pigebørn i Nyborg, ønsker i Fremtiden at fortsætte samme Fag i Corsøer. Foruden de almindelige Skolevidenskaber, læres af Sprog Fransk, Engelsk og Tydsk, hvilke Sprog bestandig tales i Underviisningstimerne, samt flere Slags Tegning. Af Haandarbeider, foruden almindelig Linnedsyening, alle brugelige hvide og couleurte Broderier, samt Haararbeider og andre Smaanettigheder til Nytt og Fornøielse. Hvo som ønsker det kunne ogsaa for en særskilt billig Betaling erholde Underviisning i Musik. Med Hensyn til Localet, vil der stedse med opmærksom Omhu sørges for Alt hvad der er nødvendigt for Elevernes Sundhed og Beqvemmelighed. Og angaaende deres moralske Dannelse vil det stedse blive Lærerindens kjæreste Pligt med moderlig Omhu og Kjærlighed at vaage over Alt, hvad der kan befordre de hende anbetroede Elevers timelige og evige Vel. Betalingen vil for et enkelt Barn blive en Species maanedlig; haves flere Børn fra en Familie, da modereres Betalingen; ligeledes for mindre Børn. Nogle Elever kunne ogsaa for en billig Betaling antages i Huset, hvor de stedse ville finde den kjærligste og blideste Omgang, og hvor der til enhver Tiv med kjærlig Omsorg vil paa det Omhyggeligste blive sørget saavel for deres legemlige som aandelige Udvikling. Hædret ved den Tillid, hvormed Forældre hidtil have anbetroet mig deres Børn, og lønnet ved den Kjærlighed, med hvilken mine Elever stedse have været mig hengivne, haaber jeg ogsaa i Fremtiden at kunne virke til fælleds Tilfredshed i dette Fag. Beviser for Duelighed kunne, om ønskes, erholdes fra flere anseete Familier. De ærede Forældre, som herpaa vilde reflectere, bedes godhedsfuld at henvende dem indtil 1ste August til min nuværende Bopæl, Apotheket i Nyborg, og fra denne Tid af til min fremtidige Bopæl i Corsøer, Ahlgade No. 42. Naar et Antal af 8 Elever melde sig, kunne Underviisningen begynde den 1ste September d. A. Nyborg den 4de Juni 1837. Hellingam, født Meyer. Slagelse Bibelforening. holder sin aarlige Generalforsamling i St. Mikkels Kirke i Slagelse, Torsdagen den 15de dennes, om Eftermiddagen Kl. 6. Hans Høiærværdighed Hr. Provst Olrik holder Talen; hvorefter Secretairen oplæser en Oversigt over Foreningens Virksomhed i det forløbne Aar og meddeler Oplysning om sammes nuværende Forfatning. Til at bivaane denne Forsamling indbydes herved ei alene samtlige Foreningens Medlemmer men tillige enhver anden, hvem det maatte interessere at erfare Foreningens Bestræbelser for Bibelkundkabs Udbredelse, og som kunde ønske at bidrage sin Skjærv til Opnaaelsen af Foreningens velgjørende Øiemed. Slagelse den 5te Juni 1837. Det danske Missionsselskab agter, om Gud vil, at holde sit høitidelige Sommermøde Torsdagen den 22de dennes, om Eftermiddagen Kl. 4, i Gimlinge Kirke. Directionens Medlem Hr. Lic. Pastor Clausen holder Talen. Formanden meddeler det Vigtigste, betræffende Selskabets Anliggender i det forløbne Halvaar, og Secretairen oplæser den udenlandske Beretning. Selskabets Medlemmer og øvrige Missionssagens Venner indbydes, at overvære Modet. Efter Høitideligheden i Kirken holdes Generalforsamling. Holsteinborg Præstegaard den 2den Juni 1837. Efter Directionens Beslutning J. Holm, Selskabets Secretair.